बिलासपुर. अब एटीएम का पिन नंबर खुद जनरेट कर सकते हैं। इसके लिए गोपनीय जानकारी लीक होने का खतरा भी नहीं है, क्योंकि इसे जनरेट करते वक्त आप ही जान सकेंगे कि पिन का पास वर्ड क्या है। दरअसल, यह सुविधा लेने के लिए आपका मोबाइल नंबर बैंक में रजिस्टर्ड होना चाहिए।
एटीएम का पिन भूलना बड़ी समस्या है। अक्सर यह समस्या होने पर प्रभावित व्यक्ति बैंक में जाकर आवेदन देता है और उसे करीब आठ से दस दिनों के बाद आने को कहा जाता है। यदि पिन भूल गए तो खुद ही एसबीआई की साइट में ई-सर्विसेज ऑप्शन पर जाकर लॉगिन कर पिन जनरेट किया जा सकता है। यह इसलिए सुरक्षित है, क्योंकि इसे वही ग्राहक लॉगिन कर सकेगा, जिसका मोबाइल नंबर बैंक में रजिस्टर्ड होगा और जिसे बैंक से आईडी पासवर्ड मिलेगा।
इस तरह जनरेट होगा नया पिन नंबर
-सबसे पहले आॅनलाइन एसबीआई को क्लिक करना होगा।
- उस पर http://retail.onlinesbi.com/retail/login.htm टाइप करना होगा।
- फिर ई-सर्विसेज ऑप्शन पर क्लिक करना होगा।
-अब कार्ड सर्विसेज ऑप्शन आने पर क्लिक करना होगा।
-तीन विकल्प ब्लॉक एटीएम कार्ड, एटीएम कार्ड लिमिट/चैनल/यूसेज टाइप और एटीएम पिन जनरेट का विकल्प आएगा।
- एटीएम पिन जनरेट विकल्प पर क्लिक करेंगे।
-इसमें से यूजिंग वन टाइम पासवर्ड और यूजिंग प्रोफाइल पासवर्ड में से किसी एक को सलेक्ट करना होगा।
जानकारी एटीएम बूथों पर चस्पा करेंगे
पिन नंबर जनरेट करने के कांसेप्ट की जानकारी भारतीय स्टेट बैंक सभी एटीएम बूथों पर चस्पा करने की तैयारी में है। बैंक प्रबंधन यह इसलिए करना चाहता है, क्योंकि एक-एक प्रक्रिया के लिए ग्राहक आत्मनिर्भर होता जाए और उसे बैंक ही जाने की जरूरत न पड़े।
कोई भी ले सकता है सुविधा का लाभ
^एसबीआई की नई सुविधा का कोई भी लाभ ले सकता है। पिन नंबर हासिल करने का यह सुरक्षित तरीका है, क्योंकि बगैर आपके आईडी पासवर्ड के कोई भी दूसरा व्यक्ति आपकी गोपनीय जानकारी नहीं जान सकता। ई-बडी एप्स से बिना नेट मोबाइल से कहीं भी रकम भेजी जा सकती है।
- शेखर गुप्ता, रीजनल मैनेजर, एसबीआई
hin_Deva hin_Deva hin_Deva hin_Deva hne_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva bho_Deva